Diari Oficial de la Generalitat Valenciana


Sumari del DOGV 8418, del 07-11-2018 (2018/10573)

RESOLUCIÓ de 5 de novembre de 2018, del director general de Política Educativa, per la qual es resol la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2018-2019.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8418

Data del DOGV
:   07-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10662


Data del document
:   05-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 5 de novembre de 2018, del director general de Política Educativa, per la qual es resol la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2018-2019. [2018/10901]  
  
Per Ordre 31/2016, de 4 de juliol, de la Conselleria d'Educació, Investigació, Cultura i Esport, es van aprovar les bases reguladores de les subvencions i assignacions econòmiques per a la realització de projectes d'investigació i innovació educativa en centres educatius no universitaris sostinguts amb fons públics de la Comunitat Valenciana (DOGV 7823, 07.07.2016).  
Per Resolució d'11 de maig de 2018, del director general de Política Educativa de la Conselleria d'Educació, Investigació Cultura i Esport, es van convocar subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2018-2019 (DOGV 8297, 17.05.2018).  
  
D'acord amb la base huitena de l'Ordre 31/2016, de 4 de juliol, l'11 de juliol de 2018 es va publicar en la pàgina web de la Conselleria d'Educació, Investigació, Cultura i Esport una relació amb els interessats que havien d'esmenar la falta o acompanyar els documents preceptius especificats. El termini per a presentar la documentació requerida es va iniciar el 12 de juliol i va finalitzar el 25 de juliol.  
Comprovada la documentació presentada, una vegada transcorregut el termini i estant en poder de l'òrgan instructor totes les sol·licituds presentades, es va constituir el 7 de setembre de 2018 la comissió per a l'estudi, valoració i proposta de concessió de recursos i subvencions als centres participants segons estableix la base quarta de l'ordre de bases.  
  
Publicada en data 11 de setembre de 2018, en la pàgina web de la Conselleria d'Educació, Investigació, Cultura i Esport, la Resolució provisional d'11 de setembre de 2018, de l'òrgan instructor, de la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2018-2019, i transcorregut el termini de 10 dies hàbils, d'acord amb la base desena de l'Ordre 31/2016, de 4 de juliol de 2016, per a fer al·legacions.  
Comprovada la documentació presentada, una vegada transcorregut el termini d'al·legacions, estudiades i, si és el cas, ateses les al·legacions.  
Vista la proposta de resolució definitiva de data 4 d'octubre de 2018, elevada per l'òrgan instructor de la convocatòria de subvencions i assignacions econòmiques per a desenvolupar projectes d'investigació i innovació educativa en centres docents sostinguts amb fons públics de la Comunitat Valenciana, durant el curs acadèmic 2018-2019.  
  
En virtut del que disposa la base quinta i desena de l'Ordre 31/2016, de 4 de juliol de 2016, i d'acord amb la delegació efectuada per a resoldre la convocatòria per la disposició final primera de l'Ordre 31/2016, de 4 de juliol, resolc:  
  
Primer  
Assignar als projectes seleccionats dels centres públics que figuren en l'annex I-A d'aquesta resolució les quanties econòmiques que s'indica en cada cas, les quals s'abonaran amb caràcter de despesa extraordinària de funcionament, amb càrrec al capítol II del programa pressupostari 421.50, del pressupost de la Generalitat de l'any 2018, dotat amb un import global màxim d'1.300.000 ?, dels quals s'assignen 1.299.904,02 ?, amb un sobrant de 95,98 ?.  
  
Segon  
Concedir les subvencions als projectes seleccionats dels centres privats concertats que figuren en l'annex I-B d'aquesta resolució, per l'import que s'indica en cada cas, les quals s'abonaran a càrrec del capítol IV de la línia de subvenció S6968000, del programa pressupostari 421.50, del pressupost de la Generalitat de l'any 2018, dotat amb un import global màxim de 63.582,35 ?, dels quals s'assignen 63.565,68 ?, amb un sobrant de 16,67 ?.  
  
Tercer  
Declarar projectes no seleccionats els relacionats en l'annex II-A, corresponents a centres públics, i annex II-B, corresponents a centres concertats d'aquesta proposta de resolució, pels motius que en cada cas s'indica.  
  
Quart  
El pagament de les assignacions i subvencions es realitzarà als beneficiaris d'acord amb el que preveu la base dessetena, dihuitena i denovena de l'Ordre 31/2016, de 4 de juliol de 2016.  
  
Cinqué  
Tant la dotació percebuda pel centre públic com les despeses a càrrec seu s'inscriuran tan prompte com siga possible, des de la data d'efectes, en els apartats corresponents de la gestió econòmica en ITACA i fins al 27 de juny de 2019, inclòs.  
a) La dotació percebuda pel centre educatiu s'inscriurà en l'apartat d'ingressos de la gestió econòmica d'ITACA.  
b) Les despeses s'inscriuran, des de la data d'efectes, en el subcompte justificatiu 226PIIE dins la gestió econòmica d'ITACA, específic per tal de comptabilitzar les despeses d'aquestes subvencions i assignacions econòmiques per a desenvolupar projectes d'investigació i innovació educativa. Aquest subcompte té dos subapartats: un per a comptabilitzar les despeses en material no inventariable 226PIIE NI, i un altre per a comptabilitzar les despeses en material inventariable 226PIIE\_I.  
  
Sisé  
Informar, als centres privats concertats, que percebran la subvenció després de la rendició del compte justificatiu simplificat que hauran d'enviar al Servei d'Innovació i Qualitat, de la Direcció General de Política Educativa, d'acord amb el que preveu el resolc catorze de la Resolució d'11 de maig de 2018.  
  
Contra la present resolució, que esgota la via administrativa, el centre privat concertat, si ho estima oportú, podrà interposar un recurs contenciós administratiu en el termini de dos mesos a comptar des de l'endemà de ser publicada, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan en el termini d'un mes comptat en els mateixos termes, de conformitat amb el que disposa la legislació vigent en matèria de procediment administratiu comú. Tot això sense perjudici que els interessats puguen presentar qualsevol altre recurs que estimen pertinent.  
  
València, 5 de novembre de 2018.- El director general de Política Educativa (p. d. O 31/2016, de 4 de juliol, de la Conselleria d'Educació, Investigació, Cultura i Esport; DOGV 7823, 07.07.2016): Jaume Fullana Mestre.